CELEX: 32021R0251
Language: bg
Date: 2021-02-18 00:00:00
Title: Регламент (ОВППС) 2021/251 на Съвета от 18 февруари 2021 година за изменение на Регламент (ЕО) № 314/2004 относно ограничителни мерки с оглед на положението в Зимбабве

19.2.2021   
               
               
                  BG
               
               
                  Официален вестник на Европейския съюз
               
               
                  L 58/9
               
            
         РЕГЛАМЕНТ (ОВППС) 2021/251 НА СЪВЕТА
         от 18 февруари 2021 година
         за изменение на Регламент (ЕО) № 314/2004 относно ограничителни мерки с оглед на положението в Зимбабве
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2021/258 на Съвета от 18 февруари 2021 г. за изменение на Решение 2011/101/ОВППС относно ограничителни мерки с оглед на положението в Зимбабве (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕО) № 314/2004 на Съвета (2) се привеждат в действие няколко мерки, предвидени в Решение 2011/101/ОВППС на Съвета (3), сред които е замразяване на средствата и икономическите ресурси на включени в списъка лица и образувания с оглед на положението в Зимбабве.
                  
               
                     (2)
                  
                  
                     На 18 февруари 2021 г. Съветът прие Решение (ОВППС) 2021/258 за заличаване на едно лице от и за изменение на вписванията за две лица в списъка на лицата и образуванията, подлежащи на ограничителни мерки, съгласно, съответно, приложения I и II на Решение 2011/101/ОВППС.
                  
               
                     (3)
                  
                  
                     На 17 февруари 2021 г. приложение III към Регламент (ЕО) № 314/2004 бе съответно изменено с Регламент за изпълнение (ЕС) 2021/253 на Комисията (4). За заличаването на едно лице от списъка на лицата и образуванията, спрямо които се прилагат ограничителни мерки, е необходимо също така лицето да бъде заличено от приложение IV към Регламент (ЕО) № 314/2004, съдържащо списъка с лица и образувания, по отношение на които е спряно прилагането на ограничителни мерки съгласно член 6, параграф 4 от посочения регламент.
                  
               
                     (4)
                  
                  
                     Приложение IV към Регламент (ЕО) № 314/2004 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение IV към Регламент (ЕО) № 314/2004 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 февруари 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Вж. стр. 51. от настоящия брой на Официален вестник.
         
            (2)  Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (ОВ L 55, 24.2.2004 г., стр. 1).
         
            (3)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
         
            (4)  Вж. стр. 15 от настоящия брой на Официален вестник.
      
      
         
            ПРИЛОЖЕНИЕ
            В приложение IV към Регламент (ЕО) № 314/2004 се заличава следното вписване:
            
                        „4.
                     
                     
                        Shiri, Perence (известен също като Bigboy) Samson Chikerema“.